
Изх.№25-00-69/23.07.2026г.
ДО
ОБЩИНСКИ СЪВЕТ
ГРАД РУДОЗЕМ

ДОКЛАДНА ЗАПИСКА
от
инж. Недко Фиданов Кулевски – кмет на Община Рудозем

          ОТНОСНО: Даване на съгласие за разполагане на скулптурна композиция “Пътуващият паметник” в общински поземлен имот с идентификатор 80399.118.7 по КК на с. Чепинци,                  общ. Рудозем.

УВАЖАЕМИ Г-Н ПРЕДСЕДАТЕЛ,
УВАЖАЕМИ ДАМИ И ГОСПОДА ОБЩИНСКИ СВЕТНИЦИ,

От дружеството „АГИТПРОП“ ООД е представен проект за създаване на скулптурна композиция “Пътуващият паметник” с предложение за сътрудничество към Община Рудозем. 
Съгласно даденото описание в постъпилито писмо, скулптурата, предложена от авторите Борис Мисирков и Георги Богданов, представлява композиция от гол видим бетон с размери 5.5/12.3//0.7 метра (В/Ш/Д), която интерпретира силуета на класически родопски каменен мост. От едната страна скулптурата е стъпила здраво на земята, но постепенно арката на моста се “разпада” на отделни елементи, които “увисват” в празното пространство и така и не достигат до отсрещната страна, символизирайки прекъснатите връзки на България с южните й съседи през времето на социализма. Без буквално да повтаря готови образци на традиционната архитектура, скулптурата пресъздава познатия им силует със съвременни материали и опростени форми. 
Посочва се, че в края на 2025 г. проектът е получил финансова подкрепа за реализация на скулптурата по програма “Създаване и разпространение - големи проекти '25 /Визуални изкуства” на Национален фонд “Култура” (класиран на трето място сред близо 250 предложения). Готови са както архитектурният й проект, така и конструктивният, изпълнен от                                        инж. Весела Русафова. 

Видно е, че проектът е получил висока национална оценка, като е класиран на трето място сред близо 250 предложения по програма на Национален фонд „Култура“ (НФК) за 2025 г. Това финансиране легитимира художествената и обществена стойност на творбата съгласно целите на фонда. Реализацията на проекта е в съответствие с принципите на националната културна политика за насърчаване на съвременното изкуство и дарителството, като същевременно  допринася за осъществяването на местната културна политика. Поставянето на скулптурата ще обогати значително градската среда, ще повиши културния престиж на Община Рудозем и ще създаде нова точка на привличане за жителите и гостите на града.

Предвид гореизложеното и на основание чл. 8, ал. 1 и чл. 21, ал. 1, т. 8 от ЗМСМА, предлагам на Общински съвет – Рудозем да разгледа, обсъди и приеме следното

ПРОЕКТОРЕШЕНИЕ:

1. Дава  съгласие за разполагане на скулптурна композиция “Пътуващият паметник” в общински поземлен имот с идентификатор 80399.118.7 по КК на с. Чепинци,                                       общ. Рудозем, при пространствени параметри съгласно архитектурен проект от арх. Петър Торньов и Схема за поставяне на преместваем обект в ПИ 80399.118.7 по КК на с. Чепинци, изготвена от лицензиран геодезист.

2. Възлага на кмета на Община Рудозем да извърши всички необходими фактически и правни действия за изпълнение на настоящото решение.

